Държавен вестник, бр. 33, 2012 г., стр. 55

БРОЙ  33	
Д Ъ Р Ж А В Е Н  В Е С Т Н И К 	
СТР.  55  
II. Обхват
А. Това приложение се прилага за всички 
съвместни дейности, предприети в съответствие 
с това споразумение, освен ако страните или 
техни представители се съгласят за друго.
Б. За целите на това споразумение „интелек-
туална собственост“ има значението в член 2 от 
Конвенцията за създаване на Световната органи-
зация за интелектуална собственост, съставена 
в Стокхолм, 14 юли 1967 г., може да включва и 
друго, както е договорено от страните.
В. Всяка страна гарантира, чрез договори 
или други правни средства, със собствените си 
участници, ако е необходимо, че другата страна 
може да получи правата върху интелектуална 
собственост, предоставени в съответствие с това 
приложение. Това приложение не променя или 
не накърнява разпределението на правата между 
страната и нейните граждани, което е определено 
от законите и практиките на тази страна.
Г. Освен ако не е предвидено друго в това 
споразумение, спорове относно интелектуалната 
собственост, произтичащи от това споразумение, 
се решават чрез дискусии между заинтересовани-
те участващи институции или ако е необходимо, 
между страните или техните представители.
Д. Прекратяването или изтичането на това 
споразумение не засяга правата или задълженията 
по това приложение.
III. Разпределение на права
А. Всяка страна има право на обикновена, 
неотменима, безвъзмездна лицензия за целия 
свят за превод, възпроизвеждане и публично 
разпространение на научни и технически статии 
в списания, доклади и книги, които са пряк ре-
зултат от сътрудничеството по това споразумение. 
Всички публично разпространявани копия на 
защитени с авторски права трудове, изготвени 
съгласно тази разпоредба, посочват имената на 
авторите на произведението, освен ако авторът 
изрично откаже да бъде назован.
Б. Правата върху всички форми на инте-
лектуална собственост, различни от правата, 
описани в раздел III. А по-горе, се разпределят, 
както следва:
(1) Гостуващите изследователи получават пра-
ва, награди, бонуси и хонорари в съответствие с 
политиките на приемащата институция.
(2) (а) Всяка интелектуална собственост, съз-
дадена от лица, наети или финансирани от някоя 
от страните за съвместни дейности, различни от 
тези, обхванати от раздел III.Б (1), е собственост 
на тази страна. Интелектуална собственост, съз-
дадена от лица, наети или финансирани от двете 
страни, се притежава съвместно от страните. В 
допълнение, всеки творец има право на награди, 
бонуси и хонорари в съответствие с политиките 
на институцията, за която работи или от която 
е финансирано това лице.
(б) Освен ако не е уговорено друго, всяка 
страна трябва да има на своя територия правото 
да експлоатира или лицензира интелектуалната 
собственост, създадена в хода на съвместните 
дейности.
(в) Правата на някоя от страните извън 
нейната територия се определят по взаимно 
съгласие, като се имат предвид относителният 
принос на страните и техните участници към 
съвместната дейност, степента на ангажираност 
в получаването на правна защита и лицензиране 
на интелектуалната собственост и други такива 
фактори, смятани за подходящи.
(г) Независимо от раздел III.Б (2) (а) и (б) 
по-горе, ако някоя от страните смята, че даден 
проект може да доведе или е довел до създаване-
то на интелектуална собственост, незащитена от 
законите на другата страна, страните незабавно 
провеждат обсъждания, за да се определи раз-
пределението на права върху интелектуалната 
собственост. Ако споразумение не може да бъде 
постигнато в рамките на три месеца от датата 
на започване на дискусиите, сътрудничеството в 
областта на въпросния проект се прекратява по 
искане на която и да е от страните. Създателите 
на интелектуална собственост все пак имат право 
на награди, бонуси и хонорари, както е предвидено 
в раздел III.Б (2) (а).
(д) За всяко изобретение, създадено при някаква 
съвместна дейност, страната, наела или финан-
сирала изобретателя(ите), оповестява незабавно 
изобретението на другата страна заедно с всякаква 
документация и информация, необходими, за да 
даде възможност другата страна да създаде права, 
на които може да има право. Всяка от страните 
може да поиска от другата страна в писмена фор-
ма да се забави с публикуването или публичното 
оповестяване на такива документи или инфор-
мация за целите на защита на правата си върху 
изобретението. Освен ако не е уговорено друго в 
писмена форма, забавянето не може да надвишава 
период от шест месеца от датата на оповестяване 
от едната страна на другата. 
IV. Служебна поверителна информация
В случай че информацията, посочена свое-
временно като търговска тайна, е предоставена 
или създадена съгласно това споразумение, всяка 
страна и нейните участници защитават тази ин-
формация в съответствие с приложимите закони, 
подзаконови актове и административни практи-
ки. Информацията може да бъде идентифицирана 
като „служебна поверителна информация“, ако 
лицето, което има информацията, може да из-
влече икономически ползи от нея или пък може 
да получи конкурентно предимство пред тези, 
които не разполагат с нея; информацията не е 
общоизвестна или публично достъпна от други 
източници и собственикът є не я е разгласявал 
преди това, без да се налага своевременно за-
дължението да се запази в тайна.
3972